
Uuringu eesmärk: kogu Eestit hõlmavate mõõtmistega määrata ära radoonitasemed meie elamutes ning siseõhu 
radoonist tulenev terviserisk. 


Aastail 1998-2001 viidi läbi kogu Eesti elamufondi hõlmav siseõhu radooni uuring. Kõnealune uuring moodustas ühe 
osa Kiirguskeskuse ja Rootsi Kiirguskaitse Instituudi (SSI) vahelisest koostööst kiirgusohutuse alal. Tööd finantseerisid 
Eesti Keskkonnafond ja Rootsi Välisministeerium. 


Mõõtmised toimusid ühepereelamutes ja kortermajade alumistel korrustel andmaks representatiivset ülevaadet 
radoonitasemetest meie elamutes. Tulemused saadi 515 maja kohta. Majade arvu võib pidada küllaldaseks 
statistiliselt usaldusväärsete andmete saamiseks. 

Kõik mõõtmised tehti alfa-tundlikust plastikust detektoritega 2-3 kuu vältel kütteperioodil, sama mõõtmismeetodit 
kasutab ka SSI Rootsis. Igasse korterisse pandi 2 mõõdikut. 


SISEÕHU RADOONISISALDUSED EESTIMAA ELAMUTES 


Ma- Siseõhu radoon, Siseõhu radoonisisalduste 
MAAKOND ja- Bg/m? jaotus, % 

de aritm. 

arv keskm max <100 101-200 201-400 401- 800 >801 
Harjumaa 41 120 475 57 27 15 1 a 
Hiiumaa 10 80 127 87 13 N N - 
Ida-Virumaa 66 70 317 82 13 5: k k 
Jõgevamaa 31 70 255 74 22 4 - - 
Järvamaa 26 70 137 81 19 - N - 
Läänemaa 30 90 174 75 25 - N - 
Lääne-Virumaa 73 140 1044 64 18 16 N 2 
Põlvamaa 22 70 290 89 7 4 2 - 
Pärnumaa 35 100 197 56 44 - k = 
Raplamaa 33 200 558 12 52 25 10 - 
Saaremaa 24 70 321 82 10 8 E - 
Tartumaa 39 100 260 61 35 4 s 2 
Valgamaa 17 110 272 56 35 9 5 - 
Viljandimaa 39 90 220 66 30 4 = = 
Võrumaa 29 70 227 86 11 3 - - 


Eestis on 170 000 ühepereelamut ja 450 000 korterit kortermajades, kusjuures 1,26 miljonist Eestimaa elanikust 0, 
36 miljonit elab pereelamus ja 0,90 miljonit korterites. Eeldatavalt asub 30% korteritest korrusmajade esimestel 
korrustel. Uuringu tulemusel on keskmiseks siseõhu radooni kontsentratsiooniks ühepereelamus 103 Bg/m3 ja 
korrusmaja alumise korruse korteris 78 Ba/m3. Üle 400 Bg/m? oli radoonitase 1% elamutest, suurim mõõtmistulemus 
1040 Bg/m3. 


Umbes 70% Eesti elanikest elab kortermajades. Eeldades, et korterites, mis asuvad korrusmajade ülemistel korrustel 
on keskmiseks radoonisisalduseks 30 Bg/m3 ja, et selliseid kortereid on 70%, saame kortermaja keskmiseks 
radoonitasemeks 44 Bg/m?. Siit edasi arvutame kogu Eesti elamufondi keskmineks radoonisisalduseks 60 Bg/m3. 


Kasutades Rahvusvahelise Radioloogilise Kaitse Komisjoni (ICRP) poolt soovitatavaid kahjustusfaktoreid saame, et 
aastas umbes 90 Eesti elanikku haigestuvad kopsuvähki tulenevalt radoonist nende elamutes. Enamik neist, umbes 75 
inimest on suitsetajad. See tuleneb kahe kopsuvähki tekitava faktori, suitsetamise ja radooni sünergia efektist. 


Eestis on peamiseks siseõhu radooni allikaks maja ümbritsevatest pinnasekihtidest pinnaseõhuga hoonesse 
transporditav radoon. Suurenenud raadiumikontsentratsioone Eestis toodetud ehitusmaterjalides ei ole täheldatud. 
Uuringus saadud kõrgeimad mõõtmistulemused esinesid peamiselt Eesti põhjaosas ning seonduvad uraanirikka 
diktüoneemakilda ja uraani sisaldava glaukoniitliivakiviga, mida esineb nii aluspõhja kivimites kui ka fragmentidena 
setetes ja mullas. Ka karstialadel oli elamuid, kus radoonitase oli kõrgem kui 400 Bg/m3. Uuringust selgub, et 
diktüoneemakilda, glaukoniitliivakivi ja karsti esinemise piirkonnad on Eestis radooniriski aladeks. 


